CELEX: 52019PC0586
Language: el
Date: 2019-11-14
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή, εξ ονόματος της Ευρωπαϊκής Ένωσης και των κρατών μελών της, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.11.2019
            COM(2019) 586 final
            2019/0259(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            για την υπογραφή, εξ ονόματος της Ευρωπαϊκής Ένωσης και των κρατών μελών της, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Σύμφωνα με το άρθρο 6 παράγραφος 2 της πράξης προσχώρησης, η Κροατία ανέλαβε την υποχρέωση να προσχωρήσει στις συμφωνίες που έχουν συνάψει ή υπογράψει η Ένωση και τα κράτη μέλη με τρίτες χώρες. Μεταξύ των συμφωνιών αυτών περιλαμβάνεται η συμφωνία αεροπορικών μεταφορών μεταξύ των Ηνωμένων Πολιτειών της Αμερικής, της Ευρωπαϊκής Ένωσης και των κρατών μελών της, της Ισλανδίας, και της Νορβηγίας (εφεξής «τετραμερής συμφωνία»), η οποία επεκτείνει το πεδίο εφαρμογής της συμφωνίας αεροπορικών μεταφορών μεταξύ των Ηνωμένων Πολιτειών και της Ευρωπαϊκής Κοινότητας και των κρατών μελών της (εφεξής «ΣΑΜ ΕΕ-ΗΠΑ») στις εν λόγω δύο χώρες.
               
               
                  Στην ως άνω διάταξη ορίζεται επίσης ότι η προσχώρηση της Κροατίας στις προαναφερθείσες συμφωνίες συμφωνείται με τη σύναψη πρωτοκόλλου στις εν λόγω συμφωνίες μεταξύ του Συμβουλίου, ενεργούντος ομοφώνως εξ ονόματος των κρατών μελών, και των οικείων τρίτων χωρών. Επίσης, η Επιτροπή διαπραγματεύεται τα εν λόγω πρωτόκολλα εξ ονόματος των κρατών μελών.
               
               
                  Ως εκ τούτου, η Επιτροπή διαπραγματεύθηκε τροποποιητικό πρωτόκολλο της τετραμερούς συμφωνίας για την προσχώρηση της Κροατίας σε αυτήν.
               
               
                  Αντικείμενο της παρούσας πρότασης είναι η έκδοση απόφασης του Συμβουλίου, βάσει του άρθρου 218 παράγραφος 5 της Συνθήκης για τη λειτουργία της Ευρωπαϊκής Ένωσης (εφεξής «ΣΛΕΕ») και του άρθρου 6 παράγραφος 2 της πράξης προσχώρησης, σχετικά με την υπογραφή του πρωτοκόλλου εξ ονόματος της Ένωσης και των κρατών μελών και την προσωρινή εφαρμογή του από την Ένωση και τα κράτη μέλη, σύμφωνα με το άρθρο 6 του πρωτοκόλλου, με την επιφύλαξη της σύναψής του σε μεταγενέστερη ημερομηνία.
               
            
            
                
            
            
               •Γενικό πλαίσιο
            
            
               Η ανάληψη υποχρέωσης από την Κροατία δυνάμει του άρθρου 6 παράγραφος 2 της πράξης προσχώρησης καλύπτει επίσης τη ΣΑΜ ΕΕ-ΗΠΑ, καθώς και τη συμπληρωματική συμφωνία μεταξύ της Ευρωπαϊκής Ένωσης και των κρατών μελών της, της Ισλανδίας, και της Νορβηγίας, η οποία διέπει τη σχέση μεταξύ των εν λόγω συμβαλλομένων μερών βάσει της τετραμερούς συμφωνίας.
            
            
               Ως εκ τούτου, η Επιτροπή διαπραγματεύθηκε τροποποιητικά πρωτόκολλα και των ως άνω συμφωνιών για την προσχώρηση της Κροατίας σε αυτές. Παράλληλα με την παρούσα πρόταση, υποβάλλονται προτάσεις αποφάσεων του Συμβουλίου σχετικά με την υπογραφή και την προσωρινή εφαρμογή αλλά και τη σύναψη των εν λόγω πρωτοκόλλων, καθώς και πρόταση απόφασης του Συμβουλίου σχετικά με τη σύναψη του τροποποιητικού πρωτοκόλλου της τετραμερούς συμφωνίας. 
            
            
            
               •Συνοχή με ισχύουσες διατάξεις στον τομέα πολιτικής
            
            
               Η ΣΑΜ ΕΕ-ΗΠΑ ήταν η πρώτη συνολική συμφωνία αεροπορικών μεταφορών με βασικό αεροπορικό εταίρο της Ένωσης. Είναι η σημαντικότερη συμφωνία αεροπορικών μεταφορών παγκοσμίως, καθώς παρέχει περισσότερες από 80 εκατομμύρια θέσεις επιβατών ετησίως και συνεπώς αποτελεί ακρογωνιαίο λίθο της εξωτερικής πολιτικής αερομεταφορών της ΕΕ. Η σημασία της αυξήθηκε με την επέκτασή της στην Ισλανδία και τη Νορβηγία δυνάμει της τετραμερούς συμφωνίας. Το πρωτόκολλο θα επιτρέψει στην Κροατία να ωφεληθεί από την εν λόγω συμφωνία.
            
            
               •Συνοχή με ισχύουσες διατάξεις στον τομέα της πρότασης
            
            
               Το πρωτόκολλο δίνει τη δυνατότητα στην Κροατία να εκπληρώσει την υποχρέωσή της δυνάμει του άρθρου 6 παράγραφος 2 της πράξης προσχώρησης και να προσχωρήσει στην τετραμερή συμφωνία. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 100 παράγραφος 2 σε συνδυασμό με το άρθρο 218 παράγραφος 5 της ΣΛΕΕ και άρθρο 6 παράγραφος 2 δεύτερο εδάφιο της πράξης προσχώρησης. 
            
         
         
            
               •Επικουρικότητα (σε περίπτωση μη αποκλειστικής αρμοδιότητας) 
            
            
                Το πρωτόκολλο θα επιτρέψει στην Κροατία να ωφεληθεί από την τετραμερή συμφωνία, η οποία διαμορφώνει ισότιμους και ενιαίους όρους πρόσβασης στην αγορά και λειτουργεί ως βάση για νέες ρυθμίσεις ρυθμιστικής συνεργασίας και σύγκλισης σε πεδία ουσιώδη για την ασφάλεια των πτήσεων, την αεροπορική ασφάλεια και την αποτελεσματική εκμετάλλευση των υπηρεσιών αεροπορικών μεταφορών. Οι ρυθμίσεις αυτές μπορούν να επιτευχθούν μόνον σε επίπεδο Ένωσης.
            
            
               •Αναλογικότητα
            
            
               
                  Το πρωτόκολλο περιορίζεται στην ρύθμιση του συγκεκριμένου ζητήματος, ήτοι της προσχώρησης της Κροατίας στην τετραμερή συμφωνία, και δεν διαλαμβάνει άλλα θέματα. 
               
            
            
               •Επιλογή νομικής πράξης
            
            
               
                  Διεθνής συμφωνία.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου.
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου.
               
            
            
               •Εκτίμηση επιπτώσεων
            
            
               
                  Άνευ αντικειμένου.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               
                  Η πρόταση δεν έχει επιπτώσεις στον προϋπολογισμό της Ένωσης.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σύνοψη της προτεινόμενης συμφωνίας  
            
            
               
                  Το πρωτόκολλο αποτελείται από το κυρίως κείμενο που ρυθμίζει την προσχώρηση της Κροατίας στην τετραμερή συμφωνία και τις επακόλουθες τροποποιήσεις της, και από την κοινή δήλωση για την κύρωση πρόσθετων γλωσσικών εκδόσεων.
               
            
            
               2019/0259 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την υπογραφή, εξ ονόματος της Ευρωπαϊκής Ένωσης και των κρατών μελών της, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
            
            
               Έχοντας υπόψη την πράξη προσχώρησης της Κροατίας, και ιδίως το άρθρο 6 παράγραφος 2 δεύτερο εδάφιο,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η Επιτροπή διαπραγματεύθηκε τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «πρωτόκολλο»), σύμφωνα με την απόφαση 13351/12 του Συμβουλίου, της 14ης Σεπτεμβρίου 2012, με την οποία εξουσιοδοτήθηκε η Επιτροπή να αρχίσει διαπραγματεύσεις.
            
            
               (2)Οι διαπραγματεύσεις ολοκληρώθηκαν επιτυχώς με τη μονογράφηση του πρωτοκόλλου στις 8 Μαρτίου 2019.
            
            
               (3)Το πρωτόκολλο θα πρέπει να υπογραφεί και να τεθεί σε προσωρινή εφαρμογή από την Ένωση και τα κράτη μέλη της, σύμφωνα με το άρθρο 6 αυτού, με την επιφύλαξη της σύναψής του σε μεταγενέστερη ημερομηνία.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
               
            
               Εγκρίνεται εξ ονόματος της Ένωσης και των κρατών μελών της, με την επιφύλαξη της σύναψής του, η υπογραφή του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «πρωτόκολλο»).
            
            
               Το κείμενο του πρωτοκόλλου επισυνάπτεται στην παρούσα απόφαση.
            
         
         
            
               Άρθρο 2 
            
            
               Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης και των κρατών μελών της.
            
            
               Άρθρο 3
            
            
               Η Ένωση και τα κράτη μέλη της εφαρμόζουν προσωρινά το πρωτόκολλο, ενόσω εκκρεμεί η έναρξη ισχύος του, σύμφωνα με το άρθρο 6 αυτού.
            
            
            
               Άρθρο 4
            
            
               Η παρούσα απόφαση αρχίζει να ισχύει από την ημέρα έκδοσής της. 
            
            
               Βρυξέλλες,
            
            
               
                     Για το Συμβούλιο
               
               
                     O Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.11.2019
            COM(2019) 586 final
            ΠΑΡΑΡΤΗΜΑΤΑ
            της
            πρότασης απόφασης του Συμβουλίου
            για την υπογραφή, εξ ονόματος της Ευρωπαϊκής Ένωσης και των κρατών μελών της, του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
            
               
         
         
            
            
               Παράρτημα 1
            
            
               ΤΡΟΠΟΠΟΙΗΤΙΚΟ ΠΡΩΤΟΚΟΛΛΟ
            
            
               της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
            
            
            
               ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ (εφεξής «Ηνωμένες Πολιτείες»), 
            
            
               ως πρώτο συμβαλλόμενο μέρος, 
            
            
               Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
            
            
               ΤΟ ΒΑΣΙΛΕΙΟ ΤΟΥ ΒΕΛΓΙΟΥ, 
            
            
               Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ, 
            
            
               Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
            
            
               Η ΚΥΠΡΙΑΚΗ ΔΗΜΟΚΡΑΤΙΑ,
            
            
               Η ΤΣΕΧΙΚΗ ΔΗΜΟΚΡΑΤΙΑ, 
            
            
               TO ΒΑΣΙΛΕΙΟ ΤΗΣ ΔΑΝΙΑΣ, 
            
            
               Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ, 
            
            
               Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
            
            
               Η ΓΑΛΛΙΚΗ ΔΗΜΟΚΡΑΤΙΑ,
            
            
               Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ, 
            
            
               Η ΕΛΛΗΝΙΚΗ ΔΗΜΟΚΡΑΤΙΑ, 
            
         
         
            
               Η ΟΥΓΓΑΡΙΑ,
            
            
               Η ΙΡΛΑΝΔΙΑ,
            
            
               Η ΙΤΑΛΙΚΗ ΔΗΜΟΚΡΑΤΙΑ, 
            
            
               Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ, 
            
            
               Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ, 
            
            
               ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ, 
            
            
               Η ΔΗΜΟΚΡΑΤΙΑ ΤΗΣ ΜΑΛΤΑΣ, 
            
            
               ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ, 
            
            
               Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ, 
            
            
               Η ΠΟΡΤΟΓΑΛΙΚΗ ΔΗΜΟΚΡΑΤΙΑ, 
            
            
               Η ΡΟΥΜΑΝΙΑ, 
            
            
               Η ΣΛΟΒΑΚΙΚΗ ΔΗΜΟΚΡΑΤΙΑ,
            
            
               Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ, 
            
            
               ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
            
            
               ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ, 
            
            
               ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ, 
            
            
               μέρη της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης και κράτη μέλη της Ευρωπαϊκής Ένωσης (εφεξής «κράτη μέλη»), 
            
            
               και 
            
            
               Η ΕΥΡΩΠΑΪΚΗ ΕΝΩΣΗ, 
            
            
               ως δεύτερο συμβαλλόμενο μέρος, 
            
         
         
            
               Η ΙΣΛΑΝΔΙΑ, 
            
            
               ως τρίτο συμβαλλόμενο μέρος, και 
            
            
               ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ (εφεξής «Νορβηγία»), 
            
            
               ως τέταρτο συμβαλλόμενο μέρος,
            
            
               Έχοντας υπόψη την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013,
            
            
               ΣΥΜΦΩΝΟΥΝ ΤΑ ΑΚΟΛΟΥΘΑ: 
            
            
               Άρθρο 1 
            
            
               Η συμφωνία αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011 (εφεξής «συμφωνία του 2011»), διέπει τη Δημοκρατία της Κροατίας ως κράτος μέλος της Ευρωπαϊκής Ένωσης.
            
            
            
               Άρθρο 2
            
            
               Το άρθρο 2 της συμφωνίας του 2011 απαλείφεται εξ ολοκλήρου και αντικαθίσταται από το ακόλουθο κείμενο:
            
            
               «ΑΡΘΡΟ 2
            
            
               Εφαρμογή της συμφωνίας αεροπορικών μεταφορών όπως τροποποιήθηκε με τα πρωτόκολλα 
            
            
               και το παράρτημα της παρούσας συμφωνίας
            
            
            
               Οι διατάξεις της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007 (εφεξής «συμφωνία αεροπορικών μεταφορών»), όπως αυτή τροποποιήθηκε με το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007, το οποίο υπεγράφη από τις Ηνωμένες Πολιτείες της Αμερικής και από την Ευρωπαϊκή Ένωση και τα κράτη μέλη της στις 24 Ιουνίου 2010, και όπως αυτή τροποποιήθηκε περαιτέρω με το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007, όπως αυτή τροποποιήθηκε με το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007, το οποίο υπεγράφη από τις Ηνωμένες Πολιτείες της Αμερικής και από την Ευρωπαϊκή Ένωση και τα κράτη μέλη της στις 24 Ιουνίου 2010, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, το οποίο υπεγράφη την ________ 2019 (εφεξής «πρωτόκολλα»), οι οποίες ενσωματώνονται στην παρούσα διά παραπομπής, εφαρμόζονται σε όλα τα συμβαλλόμενα μέρη της παρούσας συμφωνίας, με την επιφύλαξη του παραρτήματός της.  Οι διατάξεις της συμφωνίας αεροπορικών μεταφορών, όπως τροποποιήθηκε από τα πρωτόκολλα, εφαρμόζονται στην Ισλανδία και τη Νορβηγία ως εάν ήταν κράτη μέλη της Ευρωπαϊκής Ένωσης, και επομένως η Ισλανδία και η Νορβηγία έχουν όλα τα δικαιώματα και τις υποχρεώσεις των κρατών μελών από την ως άνω συμφωνία. Οι διατάξεις του παραρτήματος της παρούσας συμφωνίας αποτελούν αναπόσπαστο τμήμα αυτής.»
            
            
                
            
            
               Άρθρο 3
            
            
               Όλες οι αναφορές σε «πρωτόκολλο» στο παράρτημα της συμφωνίας του 2011 αντικαθίστανται από αναφορές σε «πρωτόκολλα».  
            
            
         
         
            
               Άρθρο 4
            
            
               Η παράγραφος 6 του παραρτήματος της συμφωνίας του 2011 απαλείφεται εξ ολοκλήρου και αντικαθίσταται από το ακόλουθο κείμενο:
            
            
               «6. Το κείμενο του παραρτήματος 1 τμήμα 3 της συμφωνίας αεροπορικών μεταφορών, όπως τροποποιήθηκε με τα πρωτόκολλα, έχει ως εξής:
            
            
            
               “Με την επιφύλαξη του άρθρου 3 της παρούσας συμφωνίας, οι αεροπορικές εταιρείες των ΗΠΑ δεν έχουν το δικαίωμα να εκτελούν δρομολόγια αποκλειστικής μεταφοράς φορτίου, τα οποία δεν αποτελούν μέρος δρομολογίου που εξυπηρετεί τις Ηνωμένες Πολιτείες, από ή προς σημεία εντός των κρατών μελών, εξαιρουμένης της περίπτωσης από ή προς σημεία στη Δημοκρατία της Κροατίας, την Τσεχική Δημοκρατία, τη Γαλλική Δημοκρατία, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου, τη Δημοκρατία της Μάλτας, τη Δημοκρατία της Πολωνίας, την Πορτογαλική Δημοκρατία, τη Σλοβακική Δημοκρατία, την Ισλανδία και το Βασίλειο της Νορβηγίας.”»
            
            
            
               Άρθρο 5
            
            
               Το παρόν πρωτόκολλο αρχίζει να ισχύει κατά τη μεταγενέστερη των ακόλουθων ημερομηνιών:
            
            
               1. της ημερομηνίας έναρξης ισχύος της συμφωνίας του 2011, 
            
            
               2. της ημερομηνίας έναρξης ισχύος του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007, όπως αυτή τροποποιήθηκε με το τροποποιητικό πρωτόκολλο της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής και της Ευρωπαϊκής Κοινότητας και των κρατών μελών της που υπεγράφη στις 25 και 30 Απριλίου 2007, το οποίο υπεγράφη από τις Ηνωμένες Πολιτείες της Αμερικής και από την Ευρωπαϊκή Ένωση και τα κράτη μέλη της στις 24 Ιουνίου 2010, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, το οποίο υπεγράφη την ________ 2019, και 
            
            
               3. έναν μήνα μετά την ημερομηνία της τελευταίας διακοίνωσης που διαβιβάσθηκε στο πλαίσιο των ανταλλαγών διπλωματικών διακοινώσεων μεταξύ των μερών, με την οποία βεβαιώνεται η ολοκλήρωση όλων των διαδικασιών που είναι αναγκαίες για την έναρξη ισχύος του παρόντος πρωτοκόλλου.
            
            
            
               Άρθρο 6
            
            
               Ενόσω εκκρεμεί η έναρξη ισχύος του, τα μέρη συμφωνούν να εφαρμόζουν προσωρινά το παρόν πρωτόκολλο, στο μέτρο που επιτρέπεται από το εφαρμοστέο εσωτερικό δίκαιο, από την ημερομηνία υπογραφής του. 
            
            
               Έγινε στ…………, εις τετραπλούν, την …………. 2019.
            
            
            
            
               Για τις Ηνωμένες Πολιτείες της Αμερικής:
            
            
            
               Για τη Δημοκρατία της Αυστρίας,
            
         
         
            
               το Βασίλειο του Βελγίου, 
            
            
               τη Δημοκρατία της Βουλγαρίας, 
            
            
               τη Δημοκρατία της Κροατίας,
            
            
               την Κυπριακή Δημοκρατία,
                     
            
            
               την Τσεχική Δημοκρατία, 
            
            
               το Βασίλειο της Δανίας, 
            
            
               τη Δημοκρατία της Εσθονίας, 
            
            
               τη Δημοκρατία της Φινλανδίας,
            
            
               τη Γαλλική Δημοκρατία,
            
            
               την Ομοσπονδιακή Δημοκρατία της Γερμανίας, 
            
            
               την Ελληνική Δημοκρατία, 
            
            
               την Ουγγαρία,
            
            
               την Ιρλανδία,
            
            
               την Ιταλική Δημοκρατία, 
            
            
               τη Δημοκρατία της Λετονίας, 
            
            
               τη Δημοκρατία της Λιθουανίας, 
            
            
               το Μεγάλο Δουκάτο του Λουξεμβούργου, 
            
            
               τη Δημοκρατία της Μάλτας, 
            
            
               το Βασίλειο των Κάτω Χωρών, 
            
            
               τη Δημοκρατία της Πολωνίας, 
            
         
         
            
               την Πορτογαλική Δημοκρατία, 
            
            
               τη Ρουμανία, 
            
            
               τη Σλοβακική Δημοκρατία,
            
            
               τη Δημοκρατία της Σλοβενίας, 
            
            
               το Βασίλειο της Ισπανίας,
            
            
               το Βασίλειο της Σουηδίας, 
            
            
               το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και
            
            
               την Ευρωπαϊκή Ένωση:
            
            
            
               Για την Ισλανδία:
            
            
            
            
               Για το Βασίλειο της Νορβηγίας:
            
            
               
            
               Παράρτημα 2
            
            
               Κοινή δήλωση
            
            
            
               Οι αντιπρόσωποι των Ηνωμένων Πολιτειών της Αμερικής, της Ευρωπαϊκής Ένωσης και των κρατών μελών της, της Ισλανδίας, και του Βασιλείου της Νορβηγίας βεβαίωσαν ότι το κείμενο του τροποποιητικού πρωτοκόλλου της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, η οποία υπεγράφη στις 16 και 21 Ιουνίου 2011, προκειμένου να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, το οποίο υπεγράφη την ______ 2019 (εφεξής «πρωτόκολλο»), είναι αυθεντικό και σε άλλες γλώσσες, όπως προέκυψε είτε από ανταλλαγή επιστολών πριν από την υπογραφή του πρωτοκόλλου, είτε με απόφαση της κοινής επιτροπής μετά την υπογραφή του πρωτοκόλλου.
            
            
                
            
            
               Οι αντιπρόσωποι βεβαίωσαν επίσης ότι ο όρος «άλλες γλώσσες» στις κοινές δηλώσεις που αποτελούν τμήμα της συμφωνίας αεροπορικών μεταφορών μεταξύ των Ηνωμένων Πολιτειών της Αμερικής ως πρώτου συμβαλλόμενου μέρους, της Ευρωπαϊκής Ένωσης και των κρατών μελών της ως δεύτερου συμβαλλόμενου μέρους, της Ισλανδίας ως τρίτου συμβαλλόμενου μέρους, και του Βασιλείου της Νορβηγίας ως τέταρτου συμβαλλόμενου μέρους, που υπεγράφη στις 16 και 21 Ιουνίου 2011, περιλαμβάνει τις γλώσσες των κρατών μελών που προσχωρούν στην Ευρωπαϊκή Ένωση.
            
         
         
            
                
            
            
               Η παρούσα κοινή δήλωση αποτελεί αναπόσπαστο τμήμα του πρωτοκόλλου.
            
            
            
            
            
               Για τις Ηνωμένες Πολιτείες της Αμερικής:
                     
                     
                     Για την Ευρωπαϊκή Ένωση 
            
            
               και τα κράτη μέλη της:
            
            
            
            
            
               Για την Ισλανδία: 
                     
                     
                     
                     
                     
                     Για το Βασίλειο της Νορβηγίας: